Krikketvöllurinn er afmarkaður með hvítri línu og hvítum fánum sem segja til um ytri mörk ( e. boundary ) vallarins . Í miðju vallarins er brautin ( e. pitch ) sem er afmörkuð hörð flöt 20 metra löng og 3 metra breið . Á hvorum enda brautar er vikmark ( e. wicket ) búið til úr þremur viðarstúfum ( e. stumps ) sem eru tengdir að ofan með tveimur viðarsnúðum ( e. bails ) . Hvort lið er skipað 11 leikmönnum . Annað liðið er vallarlið sem tekur sér stöðu umhverfis brautina . Einn þeirra , kastarinn ( e. bowler ) kastar boltanum eftir brautinni í átt að vikmarkinu en kylfingurinn ( e. batsman ) sem tilheyrir kylfuliðinu reynir að slá boltann og afla stiga með hlaupum eftir brautinni . Hvað gerir kylfuliðið ( e. batting team ) ? Tveir kylfingar taka sér stöðu við hvort vikmark . Kylfingurinn sem tekur á móti kastinu reynir að slá boltanum burt frá vallarliðinu svo þeim tveimur ( kylfingunum ) gefist ráðrúm til að safna stigum með hlaupum fram og aftur brautina , á milli marka . Hlaup milli marka í eina átt telst eitt hlaup og gefur eitt stig ( e. run ) og hlaup aftur tilbaka telst vera þar af leiðandi tvö stig og svo frv . Takist kylfingi að slá boltann útfyrir mörk vallarins gefur það 4 stig og ef þetta tekst án þess að boltinn snerti jörð teljast stigin 6 . Hvað gerir vallarliðið ( e. fielding team ) ? Verkefnin eru tvennskonar . Í fyrsta lagi þarf að koma í veg fyrir að kylfingurinn skori með því að ná boltanum og koma honum til baka að brautinni svo kylfingi takist ekki að hlaupa . Í öðru lagi þarf að fella kylfinginn ( e. out ) . Til þess eru tíu aðferðir en af þeim eru fjórar algengastar : 1 . Kastarinn hittir vikmarkið fyrir aftan kylfing og er honum vikið með kastviki ( e. bowled ) . 2 . Kastarinn hæfir fótlegg kylfings fyrir framan markið og dómarinn ( e. umpire ) metur feril boltans svo að hann hefði hæft vikmarkið að öðrum kosti , og er honum vikið með fótviki ( e. leg before wicket ) . 3 . Boltinn er gripinn án viðkomu við jörðu , gripvik ( e. caught ) . 4 . Kylfingur er á hlaupum milli vikmarka og vallarmaður nær að kasta boltanum til baka og hæfa vikmarkið áður en kylfingurinn skilar sér þangað , hlaupvik ( e. run out ) . Hvernig er gangverk leiksins ? Annað liðið gegnir hlutverki kylfuliðs . Hitt liðið , vallarliðið kastar boltanum 120 sinnum , þ.e. 6 köst innan 20 hryna eða lota sem kallast lokur ( e. overs ) . Kylfuliðið reynir að skora sem flest stig með hlaupum en því eru settar skorður með þessum 20 lokum eða 10 brottvikningum þ.e. vikum ( e. wickets ) . Kylfingarnir eru 11 en þar sem 2 þarf til í hvert skipti sem kastað er nægir að víkja 10 til þess að liðið teljist brottvikið ( e. all out ) . Þá kemur röðin að vallarliðinu sem tekur stöðu kylfuliðs og takmark þess er að ná stigafjöldanum sem fyrra liðið setti . Takmarkið verður að nást innan þeirra skorða sem eru settar af leiknum sem eru 20 lok eða áður en liðinu er á brott vikið með 10 vikum . Kylfuliðið hefur skorað 209 STIG ( e. runs ) . 6 kylfingum hefur verið vikið , 6 VIK af 10 ( e. wickets ) . Vallarliðið hefur kastað 18 LOK ( 108 bolta ) Kylfuliðið hefur TAKMARK 225 stig til sigurs Í þessu dæmi þarf kylfuliðið 16 stig til sigurs en vallarliðið 4 vik þ.e. þeir þurfa að víkja 4 kylfingum til sigurs )